Med 14 gullmedaljer satte Canada ny rekord i antall gullmedaljer vunnet i ett enkelt vinter-OL (den tidligere rekorden var 13, satt av Sovjetunionen i 1976 og Norge i 2002), og ble samtidig første vertsnasjon til å toppe medaljestatistikken i et vinter-OL siden Norge i 1952. USA fikk flest medaljer totalt (37), og satte ny rekord i antall medaljer vunnet i samme vinter-OL, mens Belarus vant sitt første gull i et vinter-OL. Norge sendte 99 utøvere til lekene og ble nummer fire på medaljeoversikten med totalt 23 medaljer: ni gull, åtte sølv og seks bronse.